Sweevfähr

Ene Sweevfähr is ene Brüch över enen Stroom oder enen Kanal, bi de ene Kabien an en Gerüst ophungen is un vun ene Siet na de annere översett.

Vördeel vun ene Sweevfähr över ene normale Fähr to Water is, dat se ok över tofroren Water översetten kann un weniger Energie bruukt. Todem is se keen Hinnernis för annere Scheep, de langs den Waterweg fohrt. Vördeel över ene Brüch is, dat se mehr Ruum ok för gröttere Scheep (graad Seilscheep) hett.

Op de ganze Welt geev dat üm un bi 20 Sweevfähren, vun de acht noch nableven sünd. 

 Sweevfähr  Oort  Trech worrn  Läng  wat dor ut worrn is Heevbrügg vun Duluth  Duluth, USA  1905  120 m  1929 to en Heevbrügg ümboot, löppt noch Sweevfähr vun Bizerta  Bizerta, Tunesien  1898  109 m  1909 afboot un na Brest bröcht Sweevfähr vun Bordeaux  Bordeaux, Frankriek  -  400 m  1910 anfungen un nie trech worrn, afbraken 1942 Sweevfähr vun Brest  Brest, Frankriek  1909  109 m  1944 kaputt gahn, 1947 afbraken Sweevfähr vun Buenos Aires  Buenos Aires, Argentinienöver de Riachuelo  1914  ?  steiht noch, aver siet 1947 nich mehr bruukt Sweevfähr vun Kiel  Kiel, Düütschland  1910  128 m  afbraken 1923 Sweevfähr vun Marseille  Marseille, Frankriekin’n Haven  1905  165 m  tweigahn 1944 Sweevfähr vun Middlesbrough  Middlesbrough, Grootbritannienöver de Tees  1911  260 m  löppt noch Sweevfähr vun Nantes  Nantes, Frankriek  1903  141 m  afbraken 1958 Sweevfähr vun Newport  Newport, Grootbritannienöver de Usk  1906  181 m  löppt noch Sweevfähr vun Oosten  Oosten, Düütschlandtwischen Oosten un Basbeek över de Oost  1909  80 m  löppt noch Sweevfähr vun Vizcaya  Portugalete, Spanienöver de Nervión  1893  164 m  löppt noch Sweevfähr vun Rendsborg  Rendsborg, Düütschlandöver den Noord-Oostsee-Kanal  1913  140 m  löppt noch Sweevfähr vun Rio de Janeiro  Rio de Janeiro, Brasilien  1915  171 m  afbraken 1935 Sweevfähr vun Rochefort-Martrou  Rochefort, Frankrieköver de Charente  1900   140 m  löppt noch Sweevfähr vun Rouen  Rouen, Frankriek  1898  142 m  tweigahn 1940 Royal-Victoria-Dock-Brügg  London, Grootbritannien  1998  128 m  de Brüch steiht, löppt aver noch nich as Sweevfähr Sky Ride  Chicago, USA  1933  564 m  afbraken 1934 Sweevfähr vun Stalingrad  Wolgograd, Russlandöver de Wolga  1955  874 m  afbraken Sweevfähr vun Warrington  Warrington, Grootbritannienöver de Mersey  1916  57 m  nich mehr bruukt Sweevfähr vun Widnes-Runcorn  Widnes-Runcorn, Grootbritannienöver de Mersey  1905  304 m  afbraken 1961

De Sweevfähren in Oosten un Rendsborg sünd ok Deel vun de Düütsche Fährstraat, ene 250 Kilometer lange Ferienstraat, de twischen Kiel un Bremervöör de ganzen Methoden wiest, wie över’t översett warrn kann.

Siet Harvst 2003 gifft dat in Bilbao enen Weltverband vun de Sweevfähren.

 Weblenken 

 Sweevfähren (hoochdüütsch)
 Düütsche Fährstraat (hoochdüütsch)
 Sweevfähr vun Rochefort (Frankriek)

Kategorie:Architektur